Emu

Ang emu, o Dromaius novaehollandiae, ay isang uri ng malaking ibon sa Australya na hindi nakakalipad at kahawig ng ibong abestrus., pahina 53. Ito ang pinakamalaking katutubong ibon sa Australya at ang nag-iisang umiiral pang kasapi sa saring Dromaius, ang mga emu. Ito rin ang pangalawang pinakamalaking ibong umiiral pa sa mundo batay sa taas, pagkaraan ng kamag-anak nitong abestrus o ostrich. Umaabot ang taas ng ibong ito na may kayumangging kulay at malambot na balahibo sa 2 mga metro (6.6 na mga talampakan). Karaniwan ang emu sa halos lahat ng bahagi ng pangunahing lupain ng Australya, bagaman iniiwasan nito ang mga pook na may malaking bilang ng populasyon, makapal at masiksik na mga kagubatan, at tigang na mga lugar. Nakapaglalakbay ang mga emu ng malalayong mga distansiya sa mabilis ngunit matipid na lakad na pakandirit at, kung kailangan, hahagibis na may tuling 50 mga kilometro bawat oras (31 mga milya bawat oras) para sa ilang distanya sa isang bigay na panahon.Davies, S. J. J. F. 1963. Emus. Australian Natural History 14:225–29 Pagala-gala silang nagsasamantala at maaaring maglakbay ng malalayong mga distansiya upang makahanap ng makakain; kumakain sila ng samu't saring mga halaman at mga kulisap.

Naging hindi na umiiral ang mga kabahaging uri ng mga emung dating namumuhay sa Tasmanya pagkalipas ng pananatili ng mga Europeo sa Australya noong 1788; at naimpluwensiyahan ng mga kilos ng tao ang pagkalat ng mga kabahaging uri ng mga emung nasa punong-lupain. Dating pangkaraniwan ang mga emu sa may gawing silanganing dalampasigan, ngunit hindi na karaniwan sa ngayon; sa kabaligtaran, nakapagpataas ng nasasakupan ng mga emu sa mga rehiyong tigang ang pag-unlad ng agrikultura at pagkakaroon ng inuming tubig para sa mga alagang hayop sa looban ng kontinente ng Australya. Inaalagaan at kinakatay ang mga emu para sa kanilang karne, langis, at katad.

 Mga sanggunian 

Kategorya:Casuariiformes
Kategorya:Australia
Kategorya:Mga ibong hindi nakakalipad